ועדת הכלכלה, כנסת 15, פרוטוקול מספר 437, 2002-03-13 10:15

מיכאל קליינר: אני מבין שהצו הוא של שרת התעשייה והמסחר והוא בתוקף סמכותה לפי סעיף 17 לחוק הגנת הצרכן ובאישור ועדת הכלכלה.

התקנה אומרת: 1.

התקנה אומרת: תיקון התוספת השלישית.

התקנה אומרת: בתוספת השלישית לצו הגנת הצרכן (סימון טובין), התשמ"ג1983, אחרי פרט 46 יבוא: 47.

התקנה אומרת: מערכות קולנוע ביתי.

התקנה אומרת: 48.

התקנה אומרת: מערכות שמע וסראונד.

התקנה אומרת: 49.

התקנה אומרת: מכשירי DVD.

התקנה אומרת: 50.

התקנה אומרת: מחשבי כף היד.

התקנה אומרת: 51.

התקנה אומרת: מברגות חשמליות.

התקנה אומרת: 2.

התקנה אומרת: תחילתו של צו זה שלושים ימים מיום פרסומו.

התקנה אומרת: השאלה שאנחנו שואלים כי הדברים מאוד ברורים היא – כאשר אלה מכשירים שנכנסו לשימוש ואנחנו בהחלט רוצים שגם דוברי עברית יוכלו להבין את ההוראות – היא למה צריך כל פעם להוסיף מוצרים כי המוצרים האלה היו כאן זמן רב קודם ואני מכיר אותם.

התקנה אומרת: למה שלא תהיה איזו תקנה כללית שתחייב שהוראות השימוש ודברי ההסבר יהיו בעברית ויצורפו לכל מכשיר.

יצחק קמחי: מישהו ייבא חמישה אורגנים חשמליים מסוג מאוד מסוים שהוא סוג נדיר והובא לכאן לפי הזמנות מיוחדות והוא שואל אותי אם הוא צריך לצרף הוראות בעברית.

יצחק קמחי: נכון שהאורגנים מיועדים לאוכלוסייה קטנה, למישהו שהזמין אותם באופן אישי ומן הסתם גם יודע לקרוא אנגלית או לא יודע לקרוא אנגלית אבל זה לא משנה.

יצחק קמחי: לתרגם את ספר ההפעלה של האורגן ולהביא את אותם חמישה אורגנים, הוא מאבד חצי מהרווח בנושא הזה.

יצחק קמחי: לכל דבר כזה ישנה עלות כלכלית ולצערי הרב כשישנן עלויות כלכליות, מי שסופג אותן בסוף זה אנחנו הצרכנים כי תמיד באיזושהי צורה זה מגולגל עלינו.

יצחק קמחי: צריך לעשות את האיזון בין המידע שאנחנו רוצים לתת לבין העלויות בהן זה כרוך.

יצחק קמחי: המכשירים שהבאתי לכאן הם מכשירים לשימושים ביתיים נפוצים, נמצאים בידי ציבורים רחבים, ואני לא חושב שזוהי רשימה ממצה.

יצחק קמחי: לדעתי הרשימה הזו צריכה להיפתח כל פעם מחדש ואני צריך להטריד את הכנסת בנושא הזה כל פעם מחדש למרות שזה צו של השרה.

יצחק קמחי: הואיל ומדובר בצו שיש לו גם סנקציות פליליות, אנחנו מטרידים את ועדת הכלכלה של הכנסת בנושא.

יצחק קמחי: אני פתוח לכל הצעה.

יצחק קמחי: זאת אומרת, אין אנטי מצד משרד התעשייה והמסחר שאומר שמוצר מסוים לא יוכנס.

יצחק קמחי: אנחנו חייבים לשקול גם את הנושא של העלויות מסביב שיושתו עלינו.

אתי בנדלר: לכן לכאורה זה חל על הכל כי היום לא מגיע לארץ שום טובין ללא הוראות הפעלה בלועזית ולאו דווקא באנגלית.

אתי בנדלר: לכן חובה לצרף תרגום לעברית של הוראות השימוש גם אם הוא לא מנוי בתוספת.

אתי בנדלר: לדעתי רוב התוספת השלישית מיותרת משום שרוב הדברים אינם מיוצרים בארץ ובעצם התוספת השלישית הייתה צריכה להיות ככל שהם לא מיובאים מחו"ל עם הוראות שימוש או הוראות הפעלה, כי אחרת ממילא חלה החובה הזאת.

אתי בנדלר: נדמה לי שהייתה כאן איזושהי פרשנות שמאוד צמצמה את התחולה של תקנה 2(ו).

יצחק קמחי: סעיף 2(ו) מופיע במסגרת סעיף 2.

יצחק קמחי: סעיף 2 מתייחס לאופן סימון הטובין, מה אני מסמן על המוצר ואיך אני מסמן.

יצחק קמחי: ישנן שתי שאלות.

יצחק קמחי: קודם כל, המיקום של סעיף 2(ו) במסגרת סעיף 2 עוסק באופן סימון הטובין ואיך אני מסמן אותם.

יצחק קמחי: לא איזה הוראות שימוש אני נותן להם.

יצחק קמחי: תראי שבסעיף יש דקויות מאוד מעניינות.

יצחק קמחי: בסעיף (ו) נאמר שהתרגום של כל אותן הוראות שימוש ואזהרה, התרגום יהיה מדויק בעברית לעומת סעיף 7 שמדבר על הוראות שימוש ואומר שהוא רוצה את התרגום רק כמהימן.

יצחק קמחי: הוראות אזהרה שנמצאות על האריזה או הוראות שימוש שנמצאות על האריזה, שאתה צריך לראות אותן עוד לפני שאתה פותח את האריזה, אני רוצה אותן בתרגום מדויק כי אחרת סעיף 7 מיותר כי סעיף 7 לא מתייחס רק למוצרים מיובאים אלא הוא מתייחס למוצרים בכלל ולמוצרים המיובאים גם בעברית.

יצחק קמחי: יש לי ויכוח בנושא וגם במשרד יש לי חילוקי דעות בנושא הזה.

יצחק קמחי: כשרואים את סעיף (ו), צריך על הכל.

יצחק קמחי: אם צריך על הכל, באמת סעיף 7 מיותר וכל התוספת מיותרת.

יצחק קמחי: אם זה כך, אני לא צריך את הסעיף הזה.

מיכאל קליינר: אגב, אם אני הייתי עורך-דין של תעשיין, ההערה של אתי הייתה גורמת לי כאבי בטן כי הייתי אומר שאני בהחלט רואה שופט שאומר שזה חל על כולם.

יצחק קמחי: קיבלתי את ההערה ונדון בה.

מיכאל קליינר: תודה רבה.